**Slovenský zväz moderného päťboja**

**Výročná správa za rok 2017**

13.04.2018

**1. Slovenský zväz moderného päťboja – SZMP**

Sídlo: Junácka 6, 832 80 Bratislava

IČO: 307 887 14

DIČ: 202 1879 893

Kancelária: Májová 21, 850 45 Bratislava

web: [www.pentathlon.sk](http://www.pentathlon.sk)

e-mail: [smpa@pentathlon.sk](mailto:smpa@pentathlon.sk)

Dátum založenia: od roku 1960 ako súčasť Československého zväzu moderného päťboja

od 01.01.1993 ako samostatná organizácia – SZMP

**2.Personálne obsadenie SZMP**

**A. Sekretariát SZMP:**

Predseda SZMP Dušan Poláček,ml.

Športový riaditeľ SZMP Dušan Poláček, st.

Generálny sekretár SZMP Dušan Poláček, st.

Externí pracovníci:

Účtovníctvo Irena Grossová

Mzdy, pesonalistika Eva Bukovská

**B. Rada SZMP:**

Predseda Dušan Poláček, ml.

Člen Dr. Vladimír Miller

Člen Mgr. Miroslava Doleželová

Člen Ing. Vladimír Rengevič

Člen Mgr. Tomáš Doležel

Člen Mgr. Lucia Kršňáková PhD

Člen b.c. Ján Szalay

**C. Kontrolór a kontrolná komisia SZMP:**

Kontrolór SZMP Ing. Juraj Szalay PhD, st.

Člen KRK JUDr. Ľuboš Beňo, Mgr. Juraj Szalay ml.

**D. Disciplinárna komisia:**

Predseda Dr. Vladimír Miller

**E. Rozhodcovská komisia:**

Predseda JUDr. Ľuboš Beňo

**3. Organizačná štruktúra**

Najvyšším orgánom je konferencia SZMP. Najvyšším výkonným orgánom je Rada SZMP. Vykonáva a zabezpečuje činnosť SZMP v období medzi konferenciami prostredníctvom sekretariátu SZMP.

**4. Štatutári organizácie**

* *Dušan Poláček ml., predseda SZMP alebo Dušan Poláček st. gen*. *sekretár SZMP* - v plnom rozsahu,
* *Dr. Vladimír Miller* – v rozsahu písomného zmocnenia schváleného Radou SZMP

**5. Členská základňa**

Počet klubov 9

Počet členov 316

**KLuby – názov - IČO**

1. ŠK Alfa sport Bratislava 30815606

2. TJ Slávia STU Bratislava – oddiel moderného päťboja 598640

3. BA MPC Slovakia Bratislava 42256143

4. ŠK Mladosť moderný päťboj Bratislava 31772161

5. ŠK Vega Bernolákovo 31789781

6. ŠK moderný päťboj Banská Bystrica 37822837

7. VŠC Dukla Banská Bystrica 0800520

8. ŠK Raja Banská Bystrica 42307082

9. ŠK Grafon Liptovský Mikuláš 37804120

**6. Reprezentácia**

**A. Zloženie reprezentačných družstiev**

Seniorská reprezentácia 4 členovia

Juniorská reprezentácia do 21 rokov 2 členovia

Juniorská reprezentácia do 19 rokov 6 členov

**B. Prehľad vykonávaných činností a dosiahnutých výsledkov reprezentačných družstiev**

**Seniori:**

1.Hlavné úlohy:

Hlavným cieľom seniorskej reprezentácie bolo úspešné vystúpenie na ME seniorov v Minsku. Ďalšími úlohami bolo stabilizovať a zlepšiť výsledky na pretekoch SP a kvalifikačných podujatiach. Na týchto podujatiach splniť limity pre účasť na ME a kvalifikovať sa do súťaže štafiet na ME a minimálne u dvoch pretekárov kvalifikovať sa na MS.

2.Účasť na vrcholných podujatiach a dosiahnuté výsledky:

Reprezentačné družstvo seniorov sa zastabilizovalo v priebehu začiatku sezóny 2016/2017 na 4 pretekároch, Ján Szalay (r. 1992), Filip Lichanec (r. 1995), Daniel Očenáš (r.1997) a Alica Lichancová (r. 1998). D. Očenáš v júni 2017 odišiel študovať do ČR a pôsobenie v RD ukončil. F. Lichanec si na druhých kvalifikačných pretekoch (Mafra) poranil achilovú šľachu, čo si vyžiadalo liečenie do konca sezóny.

a) kvalifikačné podujatia na MS a ME:

- “Poľský pohár č.2” , Drzonków, Poľsko, marec/2017 – *Ján Szalay, 18.m., F. Lichanec 40.m., A. Lichancová 19.m. (celkový počet účastníkov – muži/ženy: 78/43)*

- “Lusitania Trophy”, Mafra, Portugalsko apríl/2017 – *Ján Szalay 3.m., Filip Lichanec 21.m., A. Lichancová 5.m. (24/16)*

- “Cena Bystřice nad Olší - EP”, Bystřice nad Olší, ČR október 2016 - *A. Lichancová* *4.m., F. Lichanec 2.m., D. Očenáš 1.m. ( 83/47)*

b) Svetové poháre:

- Kécskemét, Maďarsko máj/2017 – *Ján Szalay 22.m v skupine, do finale nepostúpil, A. Lichancová 34.m. v skupine, do finale nepostúpila (96/73).*

- Drzonków, Poľsko máj/2017 - *Ján Szalay 20.m v skupine, do finale nepostúpil, A. Lichancová 31.m. v skupine, do finale nepostúpila (86/71).*

- umiestnenie vo svetovej RANK listine – *Ján Szalay 126.m., Alica Lichancová 86.m..*

c) ME seniorov:

- Minsk, Bielorusko 7/2017 – *Ján Szalay 27.m v skupine, do finale nepostúpil., Alica Lichancová 23.m v skupine, do finale nepostúpila.*

*- Súťaž mix štafiet – Ján Szalay a Alica Lichancová 10.m..*

3.Celkové hodnotenie seniorskej reprezentácie:

Hlavný cieľ, ME seniorov bol splnený čiastočne. V súťaži jednotlivcov sa ani jednému pretekárovi nepodarilo prebojovať sa do finale. V súťaži miešaných štafiet sme sa kvalifikovali medzi 12 najlepších štafiet a vo finale naša štafeta obsadila 10. miesto. Kvalifikačné podujatia reprezentácia absolvovala úspešne. Kvalifikovali sme sa na ME seniorov, do súťaže miešaných štafiet a dvaja pretekári (Lichancová, Szalay) aj na MS. Na MS sme nakoniec neštartovali z dôvodu, že sa konali v Egypte v auguste a vyžadovali si náročné logistické zabezpečenie s vysokou finančnou náročnosťou.

*Pozitíva:*

Za najväčšie pozitívum v práci s reprezentačným družstvom seniorov možno považovať najmä aktívny prístup pretekárov k príprave a súťažiam. Toto výrazne napomohlo ku konsolidácii a stabilizácii reprezentačného družstva. Spoločné akcie v príprave, či doma, alebo v zahraničí, napomohli reprezentantom splniť ciele a udržať si výkonnosť zabezpečujúcu kontakt s medzinárodnou konkurenciou.

Postupne sa darí vybavovať reprezentačné družstvá potrebným materiálnym vybavením, čo skvalitňuje prípravu a súčasne na súťažiach napomáha k lepšej konkurencieschopnosti našich pretekárov.

Za dlhoročný problém považujeme skutočnosť, že stale pretrváva problém s prechodom pretekárov z nižších vekových kategórií do seniorskej reprezentácie tak, aby sem prichádzali s výkonnosťou, ktorá by im umožňovala primerané výkony aj v seniorskej kategórii. Preto sa často stáva, že aj keď je mládežník preradený do RD vyššej vekovej kategórie, tak stráca motiváciu pokračovať, lebo jeho výskedky vo vyššej vekovej kategórii nie su preňho dostatočnou motiváciou pre pokračovanie v RD. Bude preto potrebné dôraznejšie zameranie sa na kategóriu juniorov a mladších juniorov a ich častejšie zaraďovanie do spoločnej prípravy RD seniorov, aby si tak plynule zvykali na prechod a náročnosť prípravy vo vyššej vekovej kategórii.

Za veľmi negatívnu skutočnosť považujeme aj to, že stále v nezmenenej podobe pretrváva systém hodnotenia výsledkov, ktoré majú vplyv pri výpočte výšky štátnej dotácie, čo negatívne ovplyvňuje jej výšku pre moderný päťboj. Nezohľadňuje sa skutočnosť, že niektoré športy sa musia na vrcholné podujatia kvalifikovať veľmi zložito. Tým, že sa nepočítajú výsledky z kvalifikačných podujatí, iba z vrcholných, tak nastáva situácia, že takéto športy nemajú výsledok z vrcholného podujatia, ak sa naň jeho pretekári nekvalifikujú. (hoci majú napr. umiestnenie v I. stovke svetového rebríčka)

**Juniori do 21 rokov:**

1. Hlavné úlohy:

Hlavné výkonnostné ciele, úspešné vystúpenie na MEJ. Zlepšiť výkonnosť pretekárov hlavne u chlapcov. Pripraviť družstvo tak, aby sme sa kvalifikovali na niektorú z tímových súťaží. Zloženie RD juniorov - Daniel Očenáš (r.1997), Samuel Mensák (r.1997) a Alica Lichancová (r. 1998). D. Očenáš a S. Mensák v júni 2017 odišli študovať do ČR a pôsobenie v RD ukončili.

2.Účasť na vrcholných podujatiach a dosiahnuté výsledky:

a) kvalifikačné podujatia na MSJ a MEJ:

- “Cena Bystřice nad Olší – EP juniori”, Bystřice nad Olší, ČR október 2016 - S. Mensák 10.m., *(celkový počet účastníkov – muži/ženy: 67/33)*

b) ME juniorov:

- Barcelona, Španielsko, jún/2017 – *Alica Lichancová 31. miesto, (45/36)*

- ME do 23 rokov, Drzonków, Poľsko, október 2017 - *Alica Lichancová 39. miesto, (45/44)*

c) MS juniorov:

- bez účasti pretekárov SR

3.Celkové hodnotenie juniorskej reprezentácie do 21 rokov:

V tejto kategórii bolo plnenie cieľov ovplyvnené najmä tým, že pretekári boli vo veku, kedy mali maturity a po ich absolvovaní sa väčšina z nich (najmä chlapci) rozhodla pokračovať v štúdiu v ČR. Reprezentácia chlapcov sa tak úplne rozpadla a nebola tak možnosť kvalifikovať sa do tímových súťaží na vrcholných podujatiach.

*Pozitíva:*

Najmä to, že sa zostávajúca pretekára (A. Lichancová) dobre zhostila svojej úlohy a po problémoch v tejto vekovej kategórii pomohla aspoň v jednotlivcoch zabezpečiť účasť a primerané výsledky na medzinárodných a vrcholových podujatiach juniorov.

*Negatíva:*

Stále pretrváva nedostatočná práca v kluboch v tejto vekovej kategórii, hlavne v technických disciplínach (šerm, jazda). V kluboch je nedostatoční počet pretekárov tejto vekovej kategórie, aby sa vytvárala konkurencia a motivácia trénovať v primeranom kolektíve.

Kluby nezvládajú vysokú finančnú náročnosť spojenú s nákladmi na prenájom tréningových priestorov, najmä v jazde na koni a v šerme. Preto bude potrebné spoločnou prípravou (pod zabezpečením SZMP) vybraných pretekárov tejto a nižšej vekovej kategórie zabezpečiť dostatočné a primerané podmienky pre prípravu a kvalitný tréning, najmä technických disciplin.

**Juniori do 19 rokov:**

1. Hlavné úlohy:

Reprezentačné družstvá tejto vekovej kategórie boli vytvorené pre sezónu 2016/2017 úplne nanovo. A. Lichancová prešla do kategórie starších junioriek a ostatní pretekári a pretekárky ukončili svoju činnosť v RD. Preto hlavnou úlohou bolo vybrať vhodných kandidátov do novo vytvorených RD a pokúsiť sa pripraviť ich v sezóne tak, aby mohli štartovať aspoň na medzinárodných kvalifikačných podujatiach. S ich účasťou na vrcholných podujatiach v tejto sezóne sa nepočítalo. RD mladších juniorov bolo zložené z: – Samuel Šúr (r.2001), Samuel Rychlý (r.2002) Monika Tóbiszová (r. 2001), Timea Bátoryová (r.2004), Emília Čurilová (r.2003) Ema Kašparová (r. 2003), Barbora Krnáčová (r.2002).

2.Účasť na podujatiach a dosiahnuté výsledky:

a) kvalifikačné podujatia na MSJ a MEJ:

- “Cena Bystřice nad Olší – EP mladší juniori”, Bystřice nad Olší, ČR október 2016 - S. Šúr 12.m., S. Rychlý 9.m., M. Tobiszová 17.m., T. Bátoryová 11.m., E. Čurilová 9.m. *(celkový počet účastníkov – muži/ženy: 37/31)*

- “Preteky OH nádejí”, Praha, ČR október 2017 - - S. Šúr 24.m., S. Rychlý 26.m., M. Tobiszová 31.m., E. Kašparová 24.m., E. Čurilová 23.m., B. Krnáčová 21.m. *(celkový počet účastníkov – muži/ženy: 27/31)*

3.Celkové hodnotenie juniorskej reprezentácie do 19 rokov:

Podarila sa úloha vytvoriť nové RD v tejto kategórii a dokonca pripraviť týchto nových pretekárov aj na štart na medzinárodnom podujatí. Vzhľadom na výkonnosť a aj to, že sa nekvalifikovali na vrcholné podujatia, sme sa takýchto podujatí v tejto sezóne nezúčastnili.

*Pozitíva:*

Najmä prístu pretekárov a trénerov k tomu, aby zvládli takúto náročnú úlohu, vybudovať nanovo reprezentačné družstvo.

*Negatíva:*

Nedajú sa hodnotiť, nakoľko sa jedná o nový tím, ktorému je potrebné hlavne vytvoriť potrebné podmienky na prípravu tak, aby sme sa čo najskôr mohli predstaviť aj v tejto vekovej kategórii na ME, alebo aj na MS.

**7. Domáce súťaže a práca s mládežou**

Hlavnými domácimi súťažami sú majstrovstvá SR pre všetky vekové kategórie, ktoré sa organizujú ako dvojdňové preteky pre seniorov a juniorov a pre ostatné vekové kategórie ako jednodňové preteky raz ročne. Organizuje a zabezpečuje ich SZMP.

Ďalšou významnou a pravideľnou súťažou sú preteky Slovenského pohára pre všetky vekové kategórie, ktoré sa konajú každoročne a pozostávajú zo štyroch kôl a záverečného finále. Organizuje ich SZMP v spolupráci s jednotlivými klubmi. Obe tieto súťaže sú prístupné len pre registrovaných členov v SZMP.

Treťou pravideľnou súťažou sú preteky v Open biathle, ktoré organizujú na podnet našej medzinárodnej únie moderného päťboja, UIPM, naše kluby a centrálne ju zabezpečuje SZMP a zasiela zosumarizované výsledky UIPM. Súťaž má tri kolá a je otvorená pre všetkých záujemcov o moderný päťboj, registrovaných, aj pre neregistrovaných. Táto súťaž slúži aj ako náborové a propagačné podujatie.

V tomto roku sa vyššie uvedených súťaží aktívne (aspoň tri štarty v priebehu roka) zúčastnilo celkom 245 našich členov a neregistrovaných účastníkov 37. Všetky tieto podujatia boli uvedené v kalendári podujatí SZMP zverejnenom na webovom sidle SZMP.

Ďalšie súťaže sú organizované a plne v kompetencii klubov. Tieto súťaže SZMP oficiálne neeviduje.

Prácu s mládežou realizujeme v dvoch základných podobách. Máme určené dva nosné kluby – ŠK Raja Banská Bystrica a ŠK Grafon Liptovský Mikuláš – kde sa prednostne podporuje práca s mládežou do 23 rokov. Pre prípravu talentovanej mládeže máme určený klub ŠK moderný päťboj Banská Bystrica, kde sa pripravujú prednostne pretekári do 23 rokov zaradení medzi talentovanú mládež na základe splnenia výkonnostných kritérií stanovených SZMP pre zaradenie medzi talentovanú mládež v SZMP.

*Záverom by sme sa chceli v mene SZMP poďakovať pretekárom, trénerom a všetkým tým, ktorí sa podielali hlavne na zvládnutí vyššie uvedených ťažkostí a pomohli k zvládnutiu náročných úloh štátnej reprezentácie, organizácii podujatí a prípravy pretekárov v kluboch a oddieloch moderného päťboja.*

**8. Ročná účtovná závierka**

**A. Zhodnotenie základných údajov**

Slovenský zväz moderného päťboja dosiahol v roku 2017 záporný výsledok hospodárenia – 34,69 EUR. Záporný výsledok hospodárenia bol dosiahnutý prekročením rozpočtu o uvedenú čiastku.

Výsledok hospodárenia bude zúčtovaný na účet 428, nevysporiadaný výsledok hospodárenia.

**Výsledok hospodárenia: čiastka:**

Výnosy 121 008,00

Náklady 121 042,69

**Výsledok hospodárenia - 34,69**

V roku 2016 SZMP prijal dotáciu zo štátneho rozpočtu v celkovej výške 120 591,00 EUR v nasledovnom členení:

|  |  |  |  |  |
| --- | --- | --- | --- | --- |
| **Predmet dotácie** | **Účel** | **Podprogram** | **Dotácia** | **Spolu-financovanie** |
| Príspevok uznanému športu | Bežné transfery | z podprogramu 026 02 | 120 591,00 | 0% |
|  |  |  |  |  |

**Z toho v členení na:**

|  |  |  |  |
| --- | --- | --- | --- |
| **Účel** | **Podprogram** | **Suma** | **Spolu-financovanie** |
| Rozvoj talentovaných športovcov | z podprogramu 026 02  (bežné transfery) | min. 24 118,00 | 0% |
| Šport mládeže do 23 rokov s príslušnosťou k NŠZ v kluboch | z podprogramu 026 02  (bežné transfery) | min. 18 088,00 | 0% |
| Športová reprezentácia | z podprogramu 026 02  (bežné transfery) | min. 30 147,00 | 0% |
| Výdavky na správu a prevádzku | z podprogramu 026 02  (bežné transfery) | max. 18 088,00 | 0% |

**B. Prehľad výnosov podľa zdrojov a ich prehľad**

Výnosy celkom za účtovné obdobie 2017 - : 121 008,00 EUR v členení nasledovne:

**Text:**  **Zdroj financovania:** **Čiastka:**

Prijaté príspevky Vlastný 417,00

Dotácie Verejný 120 591,00

**Spolu 121 008,00**

**C. Prijaté príspevky**

Prijaté príspevky SZMP tvoria vlastný zdroj financovania činnosti. V roku 2017 predstavovali výnosy vo výške 417,00 EUR nasledovne:

**Prijaté príspevky: Čiastka:**

Členské príspevky 417,00

**Spolu 417,00**

**D. Dotácie**

Z verejných prostriedkov dosiahol SZMP výnosy z dotácií 120 591,00 EUR v nasledovných kategóriách:

**Dotácie: Čiastka:**

Príspevok uznanému športu 120 591,00

**Spolu 120 591,00**

**E. Osobitné výnosy**

V účtovnom období 2017 SZMP nemal žiadne osobitné výnosy.

**Osobitné výnosy: Čiastka:**

0 0

**Spolu: 0**

**F. Náklady podľa jednotlivých kategórií**

V účtovnom období 2017 mal SZMP náklady podľa jednotlivých druhov nasledovne:

**Náklady: Čiastka:**

Spotreba materiál, nákupy 4430,90

Cestovné 1196,84

Služby 3782,62

Mzdové náklady 18 506,65

Osobitné náklady 92 878,27

Iné ostatné náklady 247,71

**Spolu 121 042,69**

**G. Hlavné položky jednotlivých druhov nákladov**

**Spotreba materiál, nákupy**

Športový materiál pre štátnu reprezentáciu 3 805,10

Administratívny materiál, réžia, sekretariát 625,80

**Spolu 4 430,90**

**Cestovné**

Cestovné – sekretariát, zasadnutia orgánov SZMP 415,21

Cestovné – organizácia domácich podujatí 781,63

**Spolu 1 196,84**

**Služby**

Nájmy 240,00

Telekomunikačné poplatky, internet 550,32

Poštovné 0,00

Poistenie 266,57

Doprava 1 264,61

Ostatné služby – personalistika, mzdy 1 363,62

**Spolu 3 782,62**

**Mzdové náklady**

Hrubá mzda – pracovné pomery 11 535,00

Hrubá mzdy - dohody 1 260,00

Zdravotné poistenie 1 154,00

Sociálne poistenie 3 155,00

Zákonné sociálne náklady 66,00

**Spolu** **17 170,00**

**Osobité náklady**

Členské príspevky UIPM, KŠZ SR 942,43

Zasadnutia realizačných tímov RD 341,19

Príprava, sústredenia, výjazdy RD 13 818,61

Účasť na MS, ME 9 130,37

Účasť na kvalifikačných podujatiach v zahraničí 6 601,59

Preteky OH nádejí 2 970,56

Kontrolné zrazy, príprava RD a domáce súťaže 4 030,77

Pohárové súťaže 5 881,04

M – SR dospelí a mládež 1 257,14

Refakturácia nákladov na prípravu mládeže v ÚTM 23 638,89

Činnosť mládeže do 23 r. v kluboch 24 265,68

**Spolu 92 878,27**

**Iné ostatné náklady**

Bankové poplatky, vedenie účtu 247,41

**Spolu 247,41**

**H. Zoznam fyzických a právnických osôb, ktorým SZMP v r.2017 poskytol prostriedky z rozpočtu prevyšujúce čistku 5 000 EUR a účel ich použitia**

|  |  |  |  |
| --- | --- | --- | --- |
| **Názov** | **Sídlo** | **IČO** | **Účel** |
| Dušan Poláček | Horný dvor 31, Bernolákovo |  | Mzda – pracovný pomer |
| Športový klub Raja Banská Bystrica | Poľná 139, Banská Bystrica | 42307082 | Refakturácia nákladov za prípravu mládeže 23r. v klube |
| Športový klub moderný päťboj Banská Bystrica | Podháj 28, Banská Bystrica | 37822837 | Refakturácia nákladov za prípravu talentovanej mládeže v klube |
| Športový klub Grafon Liptovský Mikuláš | Tranovského 19, Liptovský Mikuláš | 37804120 | Refakturácia nákladov za prípravu mládeže 23r. v klube |
| SETTOUR s.r.o, cestovná kancelária | Lazaretská 29, Bratislava | 36179825 | Nákup leteniek na výjazdy reprezentácie |
| Grafon s.r.o. | Tranovského 19, Liptovský Mikuláš | 50076094 | Nákup laserových terčov, pištolí a registračného vybavenia |

**CH. Stav a pohyb majetku a záväzkov**

Stav majetku ku dňu účtovnej závierky a zmena stavu oproti bezprostredne predchádzajúcemu účtovnému obdobiu, tabuľka:

|  |  |  |  |  |
| --- | --- | --- | --- | --- |
| **Strana aktív** | **č.r.** | **Bežné účtovné obdobie** | **Bezprostredne predchádzajúce účtovné obdobie** | **Rozdiel oproti predchádzajúcemu ÚO** |
| **A.NEOBEŽNÝ MAJETOK SPOLU** | **001** | **12 623** | **12 623** | **0** |
| **1. Dlhodobý nehmotný majetok** | 002 |  |  |  |
| Ostatný dlhodobý nehmotný majetok | 008 |  |  |  |
| **2. Dlhodobý hmotný majetok** | **009** | **12 623** | **12 623** | **0** |
| Samostatne hnuteľné veci a súbory | 013 |  |  |  |
| Drobný dlhodobý hmotný majetok | 017 | 12 623 | 12 623 | 0 |
| **B. OBEŽNÝ MAJETOK SPOLU** | 029 | 255,18 | 219,18 | 36,00 |
| **4. Finančné účty** | 051 | 255,18 | 219,18 | 36,00 |
| Bankové účty | 053 | 255,18 | 219,18 | 36,00 |
| **MAJETOK SPOLU** | 060 | 12 878,32 | 12 842,18 | 36,00 |

Stav vlastných zdrojov krytia a cudzích zdrojov ku dňu účtovnej závierky a zmena stavu oproti bezprostredne predchádzajúcemu účtovnému obdobiu, tabuľka:

|  |  |  |  |
| --- | --- | --- | --- |
| **Strana pasív** | **č.r.** | **Bežné účtovné obdobie** | **Bezprostredne predchádzajúce účtovné obdobie** |
| **A.VLASTNÉ ZDROJE KRYTIA MAJETKU SPOLU** | **061** | * **311** | * **277** |
| **1. Imanie a peňažné fondy** | 062 |  | * 313 |
| Základné imanie | 063 |  | * 313 |
| **3. Nevysporiadaný výsledok hospodárenia minulých rokov** | **072** | * **276** | **90** |
| **4. Výsledok hospodárenia za účtovné obdobie** | **073** | * **35** | * **54** |
|  |  |  |  |
| **B. CUDZIE ZDROJE SPOLU** | 074 | 566 | 496 |
| **2. Dlohodobé záväzky** | **079** | **566** | **496** |
| Záväzky sociálneho fondu | 080 | 566 | 496 |
| **VLASTNÉ A CUDZIE ZDROJE SPOLU** | **104** | **255** | **219** |